PRODROMUS ORNITHOLOGIAE PAPUASIAE ET MOLUCCARUM 



THOMA SALVADORiO 



Jam biennium est, ex quo non nullam operam impendo in 

 magnae quidem molis monographiam circa Papuasiae et Moluc- 

 carum aves, adhibitis ex Beccarti, D'Albertisii ac Bruijnii col- 

 lectionibus praecipue elementis. Nescio quando illi tandem datum 

 erit imponere manum; certe non ita cito: quum autem Ornitho- 

 logi, nostris hisce temporibus, praecipue in Novae Guineae stu- 

 dium avium maxime intendant, cujusdam utilitatis esse putavi 

 Prodromum operis mei edere, in quo esset absolutus index spe- 

 cierum, quae Papuasiae sunt ac Moluccarum. Animo destinavi 

 elenchos edere familiarum, prout earum studium persolvero, atque 

 Prodromum meum elencho Avium Paradisearum exordior. 



Fam. PARADISEIDAE. 



Aves Paradiseae sunt fere omnes ex Papuasia, una tantum 

 species (Semioplera ivallacei) ex Moluccis, paucae ex Nova Hol- 

 landia. In Papuasia praesertim Novae Guineae et praeterea in- 

 sularum Àru, Misol, Salvatti, Batanta, Waigiou et Jobi incolae 

 sunt; in insulis ad orientem Novae Guineae, quantum hactenus 

 scimus, desiderantur. 



Hae aves pulcherrimae ad familiam Corvidarum accedunt. 



